Diari Oficial de la Generalitat Valenciana


Sumari del DOGV 162, del 17-05-1984 (1984/900280)

Decret 36/1984, de 2 d'abril, del Consell de la Generalitat Valenciana, pel qual s'aprova el Reglament Orgànic i Funcional de la Conselleria de Governació.
-----------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1984/04/02/36/dof/vci/html**

### Dades del document

Número de DOGV
:   162

Data del DOGV
:   17-05-1984

Secció del DOGV
:   I. DISPOSICIONS GENERALS

Número del document
:   1984/900280


Data del document
:   02-04-1984

Organisme emissor


Tipus de document
:   Decret

Anàlisi jurídica

 Descriptors 

:   * Conselleria Governació
    * legislació
    * administració regional
    * reglament intern

Decret 36/1984, de 2 d'abril, del Consell de la Generalitat Valenciana, pel qual s'aprova el Reglament Orgànic i Funcional de la Conselleria de Governació.  
L'aprovació per les Corts Valencianes de la Llei 5/1983, de 30 de desembre, de Govern Valencià, fa necessari adequar l'estructura i l'organització de les Conselleries als preceptes d'aquesta.   
D'altra banda, la Conselleria de Governació ha assumit, recentment, la gestió de noves competències en matèria de Justícia, Administració Local i Promoció de l'Habitatge Rural, malgrat que encara no ha conclòs el procés de transferències de l'Administració Central en matèria d'Interior i Justícia. Per tot açò, sembla adient efectuar, en aquests moments, una adequació de l'Estructura Orgànica de la Conselleria en ordre a aconseguir una major eficàcia i economia en la gestió de les competències assumides, tot relegant la reestructuració en profunditat al moment en què culmine el procés de transferències.   
Així, disminueix el nombre de Direccions Generals, en refondre's en una sola les antigues Direccions Generals de Seguretat i Protecció Civil; paral·lelament, també es redueix el nombre de Serveis, que passa de dinou a tretze.   
Aquesta reorganització pretén, al capdavall, adequar l'Estructura Orgànica i Funcional de la Conselleria de Governació a les competències assumides i a la Llei de Govern Valencià, tot conjugant els criteris d'austeritat i d'eficàcia, sense perjudici d'escometre en el futur una reestructuració més profunda.   
En atenció d'aquests motius, a proposta del Conseller de Governació, i segons que estableixen els articles 35.f i 70 de la Llei 5/1983, de Govern Valencià, amb la deliberació prèvia i aprovació del Consell de la Generalitat Valenciana en sessió celebrada el dia 2 d'abril de 1984, '   
DECRETE:   
Article únic  
S'aprova el Reglament Orgànic i Funcional de la Conselleria de Governació, el qual s'insereix tot seguit.   
DISPOSICIO ADDICIONAL  
El Conseller de Governació dictarà totes les disposicions necessàries per a l'aplicació i desenvolupament orgànic del que disposa aquest Decret, amb l'informe previ, en aquest segon cas, de les Conselleries d'Economia i Hisenda i de Presidència.   
DISPOSICIO DEROGATORIA  
Queden derogades totes les disposicions d'igual o inferior rang que s'oposen al que estableix aquest Decret i, expressament, el de 29 de desembre de 1982, pel qual s'aprovà l'Estructura Orgànica de la Conselleria de Governació.   
DISPOSICIO FINAL  
Aquest Decret entrarà en vigor l'endemà de la publicació al Diari Oficial de la Generalitat Valenciana.   
València, a 2 d'abril de 1984.   
El President de la Generalitat,  
JOAN LERMA I BLASCO  
El Conseller de Governació,  
FELIP GUARDIOLA I SELLES  
TITOL I  
Dels òrgans de la Conselleria de Governació  
Article u  
La Conselleria de Governació, sota la superior direcció del titular d'aquesta, desenvoluparà les funcions que legalment li corresponen, a través de les unitats següents:   
-La Subsecretaria.   
-La Secretaria General.   
-Les Direccions Generals.   
En cas d'absència o vacant del Conseller, serà substituït en les funcions executives per l'ordre establert en el paràgraf anterior, i entre els Directors Generals hi prevaldrà l'antiguitat, tret de delegació expressa en un altre sentit.   
Article dos  
Les Direccions Generals de la Conselleria de Governació, amb les funcions que els atribuesca la normativa vigent en raó de l'àmbit competencial, són les següents:   
-La Direcció General d'Administració Local.   
-La Direcció General de Seguretat i Protecció Civil.   
-La Direcció General d'Interior.   
Article tres  
Presidit pel Conseller de Governació, hi haurà un Consell de Direcció, que l'assistirà en l'elaboració de la politica general del Departament.   
Igualment, en formaran part el Subsecretari, el Secretari General i els Directors Generals; hi farà de Secretari el Cap del Gabinet.   
TITOL II  
De l'estructura i les funcions dels Serveis Centrals  
CAPITOL I  
Del Conseller  
Article quatre  
Corresponen al Conseller de Governació, com a superior autoritat de la Conselleria, les funcions següents:  
a) Proposar al Consell el nomenament i cessament dels alts càrrecs del Departament.  
b) Preparar i presentar al Govern els avantprojectes de Llei, propostes d'acord i projectes de Decret relatius a les qüestions pròpies del Departament, i referendar aquests darrers una vegada aprovats.   
c) Formular, motivadament, l'avantprojecte de Pressupostos de la Conselleria.   
d) Exercir la potestat reglamentària en les matèries pròpies de la Conselleria, en forma d'Ordres d'aquesta.   
e) Proposar al Consell, per a l'aprovació, l'estructura i l'organització de la Conselleria.   
f) Executar els acords del Govern en el marc de les competències.   
g) Resoldre en via administrativa els recursos que s'interposen contra resolucions dels organismes o autoritats de la Conselleria , tret d'excepcions que establesquen les lleis.   
h) Resoldre els conflictes d'atribucions que sorgesquen entre distints òrgans i autoritats de la Conselleria i suscitar-los amb altres Departaments.   
i) Exercir la direcció, iniciativa i inspecció de tots els serveis del Departament i l'alta inspecció i d'altres funcions que li corresponen respecte als organismes autònoms que hi són adscrits.   
j) Disposar les despeses pròpies dels serveis de la Conselleria dins dels límits legals pressupostaris.   
k) Exercir les facultats ordinàries en matèria de contractació administrativa dins dels límits legals pressupostaris.   
l) Atorgar o propasar, si convé, les recompenses que escaiguen i exercir les potestats disciplinària i correctiva d'acord amb les disposicions vigents.   
ll) Acordar la imposició de sancions fins la quantia de dos milions de pessetes i propasar al Consell les de superior quantia.   
m) Assignar a cada Centre Directiu les atribucions, i assumir-les o delegar-les en els supòsits d'absència, vacant o incapacitat del titular.   
n) Delegar l'exercici de les competències pròpies i autoritzar-ne la delegació d'altres òrgans de la Conselleria.   
n') I qualssevol altres facultats que li atribuesquen les Lleis, els Reglaments, el Consell o el President de la Generalitat.   
Article cinc  
Depén directament del Conseller de Governació el Gabinet del Conseller, el qual en tindrà a càrrec l'assistència.   
CAPITOL II  
Del Subsecretari  
Article sis  
El Subsecretari de Governació, com a segona autoritat de la Conselleria, exercirà les funcions següents:   
a) Assumir la inspecció dels Centres, dependències i organismes efectes al Departament, disposarà tot el que fa referència al règim intern dels serveis centrals i territorials de la Conselleria, i resoldrà els expedients respectius quan no siguen competència privativa del Conseller.   
b) Exercir la Direcció Superior de tot el personal del Departament i resoldre tots els assumptes que facen referència en aquest, tret dels casos reservats a la decisió del Conseller.   
c) Ostentar la Presidència dels Organs Col·legiats de la Conselleria, quan aquella no corresponga al Conseller.   
d) Les altres funcions que li siguen encomanades pel Conseller.   
Article set  
1. La Subsecretaria de Governació s'estructura en les Unitats següents, amb nivell orgànic de Servei:   
-La Inspecció General.   
-El Gabinet Tècnic.   
2. Queda adscrita a la Subsecretaria la Junta de Compres i Contractació, a la qual correspon de decidir l'adquisició de tota mena de béns i serveis, així com l'adjudicació dels contractes en què siga part la Conselleria de Governació.   
Presidida pel Subsecretari, formaran part d'aquesta el Secretari General i els Directors Generals de la Conselleria.   
3. Queda adscrita a la Subsecretaria de Governació la Junta Rectora dels Patronats Provincials per a la Millora del Medí Rural, amb la composició i les finalitats determinades en el Decret fundacional.   
4. S'adscriu a la Subsecretaria de Governació la gestió de les competències transferides a la Generalitat Valenciana en matèria de Casinos, Jocs i Travesses que s'exerciran mitjançant l'organisme que, a l'efecte, siga creat.   
Article vuit  
La Inspecció General disposarà tot allò referent al règim interior dels serveis generals de la Conselleria i de les unitats territorials, i n'elaborarà els projectes de modificació orgànica, a fi d'evitar la duplicitat d'òrgans i funcions. Quan especialment li siguen confiats, realitzarà estudis per a l'actuació coordinada de les Direccions Generals.   
Article nou  
El Gabinet Tècnic és l'òrgan d'estudi i prestació d'assessorament jurídic i assistència tècnica al Conseller, Subsecretari i Secretari General, sense perjudici de l'assistència als altres Centres Directius que lo necessiten.   
CAPITOL III  
Del Secretari General  
Article deu  
Són funcions del Secretari General la realització d'estudis i recopilació de documentació sobre matèries pròpies de la Conselleria, i en especial:  
a) Elaborar projectes o plans d'actuació i programes de necessitats de la Conselleria.  
b) Prestar assistència tècnica al Conseller, Subsecretari i Directors Generals en tot allò que li siga requerit.  
c) Informar el personal directiu de cada Conselleria de la Procedència legal i viabilitat econòmica dels programes d'actuació.  
d) Informar sobre els assumptes que el Conseller haja de sotmetre al Ple del Consell o al President.  
e) Propasar la millora i el perfeccionament dels serveis dels distints Centres de la Conselleria, vetlant-hi per l'organització i el mètode de treball, i atenent principalment als costos i rendiments.  
f) Proposar normes generals sobre adquisició de material i totes les disposicions que afecten el funcionament dels serveis.  
g) Preparar compilacions de les disposicions vigents que afecten al Consell; proposar refoses i revisions de textos legals que es consideren oportunes i tenir cura de les publicacions tècniques, periòdiques o no, de la Conselleria.  
h) Dirigir i facilitar la formació d'estadístiques sobre les matèries de competència del Consell, en allò que afecta a la Conselleria, en col·laboració amb l'Institut Nacional d'Estadística o altres organismes que es consideren convenients .  
i) Tramitar els ascensos, destinacions, excedències, jubilacions i permisos dels funcionaris públics i resta del personal que presten serveis a la Conselleria, d'acord amb les disposicions legals i reglamentàries.   
Article onze  
Depenent de la Secretaria General i amb la màxima jerarquia del nivell administratiu, la Secretaria General Administrativa atendrà els serveis generals de la Conselleria i, en especial, tindrà les funcions següents:  
a) Tramitar les incidències i situacions del personal de la Conselleria.  
b) Dirigir el funcionament de les "Oficines d'Informació i d'Iniciatives i Reclamacions".  
c) Tenir cura de les publicacions tècniques, periòdiques o no, i mantenir un centre de documentació bibliogràfica sobre aquelles matèries d'interés per a la Conselleria.  
d) Vetlar pel funcionament correcte de l'Arxiu i Registre General.  
e) Actualitzar i revisar periòdicament l'inventari de béns i material.  
f) Realitzar estudis i propostes sobre normalització de material i documentació.  
g) Tenir cura del procés i de l'emmagatzament de totes les dades i la documentació que es consideren necessàries per al correcte funcionament dels serveis.  
h) Preparar i propasar els contractes d'obres, serveis i subministraments, així com l'adquisició i arrendament d'immobles.  
i) Confeccionar i actualitzar les plantilles orgàniques del personal de la Conselleria.  
j) Conservar i custodiar els expedients personals dels funcionaris i empleats.  
k) Instruir els expedients disciplinaris i de recompensa.  
Article dotze  
L'Oficina de Gestió Econòmica, integrada en la Secretaria General Administrativa, amb nivell orgànic de Servei, té a càrrec la preparació i gestió pressupostària; la tramitació de documents d'ingressos i pagaments; el moviment de fons de la Conselleria i, en general, les funcions pròpies de les Oficines Pressupostàries.   
L'Oficina de Gestió Econòmica prestarà suport administratiu a la Intervenció Delegada de la Generalitat sense perjudici de la dependència de la Conselleria d'Economia i Hisenda.   
CAPITOL IV  
Dels Directors Generals  
Article tretze  
1. Els Directors Generals dirigeixen i gestionen els assumptes propis del centre directiu, inspeccionen les dependències que tenen a càrrec i propasen al Conseller les resolucions que estimen escaients en els assumptes que siguen de la seua competència i la tramitacio dels quals corresponga als Serveis i Unitats que en deponen.   
2. Anualment elevaran al Conseller un informe sobre el funcionament, cost i rendiment dels serveis que tenen a càrrec.   
CAPITOL V  
De la Direcció General d'Administració Local  
Article catorze  
1. La Direcció General d'Administració Local és el centre directiu que programa i executa la política de la Conselleria en matèria de Règim Local.   
2. En especial tindrà al seu càrrec l'estudi, informe i resolució de tots els afers que siguen de la seua competència en matèria de Règim Jurídic, personal, organització, béns i serveis de les entitats locals en el marc d'allò que disposa l'Estatut d'Autonomia de la Comunitat Valenciana.   
3. Per a un millar compliment d'aquestes finalitats, la Direcció General d'Administració Local s'estructura en les Unitats següents, amb nivell orgànic de Servei:   
-Servei de Règim Jurídic.   
-Servei d'Assessorament, Coordinació i Cooperació.   
-Servei de Selecció i Formació de funcionaris locals.   
4. S'adscriu a la Direcció General d'Administració Local, l'Escola Valenciana de Funció Pública Local, creada per Decret 17/1984, de 6 de febrer, l'organització i funcionament de la qual seran regulats per via de reglament.   
Article quinze  
1. El Servei de Règim Jurídic tramita, instrueix i elabora les propostes de resolució procedents, en els expedients i afers relatius a les matèries d'Administració Local transferides a la Comunitat Valenciana, mitjançant els Reials Decrets 695/1979, de 13 de febrer i 3318/1983 de 25 d'agost, i també les contingudes en l'article 31.8 de l'Estatut d'Autonomia.   
2. Igualment li correspon al Servei la tramitació, instrucció i elaboració de les propostes de resolució procedents en els afers als quals fa referència l'article quart del Decret del Consell de 2 d'agost de 1979, en relació amb el Reial Decret 299/1979, de 26 de gener.   
Article setze  
El Servei d'Assessorament, Coordinació i Cooperació assistirà les Corporacions Locals i les assessorarà tècnicament i jurídica; coordinarà l'estudi i elaboració dels Plans Provincials d'Obres i Serveis i gestionarà els mitjans materials afectats per a aquestes actuacions en els   
termes establerts en el Títol IV de l'Estatut d'Autonomia.  
Article disset  
El Servei de Selecció i Formació de Funcionaris Locals exercirà les competències derivades de les Resolucions de la Direcció General d'Administració Local de 16 de gener i de 10 de desembre de 1981, i les que corresponguen d'acord amb els articles 31.8 i 32.1 de l'Estatut d'Autonomia en matèria de funcionaris d'Administració General i Especial de les Corporacions Locals, i també l'organització de Seminaris, Cursos i Jornades que redunden en els processos de formació i especialització dels funcionaris de l'Administració Local i dels gestors públics locals.   
CAPITOL VI  
De la Direcció General de Seguretat i Protecció Civil  
Article divuit  
1. La Direcció General de Seguretat i Protecció Civil és el Centre Directiu encarregat de gestionar les competències atribuïdes a la Generalitat Valenciana en l'article 36 de l'Estatut d'Autonomia, i coordinar l'actuació de les Policies Locals i de la formació i perfeccionament dels membres d'aquestes, en els termes establerts en l'article 148.22 de la Constitució.   
2. Igualment té com a competència la direcció i coordinació de les actuacions que desenvolupe la Generalitat Valenciana en matèria de Protecció Civil, i també la coordinació que puga correspondre-li sobre altres Administracions Públiques, en els termes que establesca la Llei.   
Especialment fomentarà la realització d'estudis en matèria de Protecció Civil i promourà tota mena d'iniciatives, públiques i privades, que contribuesquen a una millor preparació dels ciutadans per a situacions d'emergència social.   
3. La Direcció General de Seguretat i Protecció Civil s'estructura en les Unitats següents:   
-Servei de Seguretat.   
-Servei de Protecció Civil.   
Article dinou  
El Servei de Seguretat té cura de la gestió administrativa de les competències previstes en l'article 36 de l'Estatut d'Autonomia i, si s'escau, de les derivades de la coordinació i altres facultats en relació amb les Policies Locals segons el que disposa l'article 148.22 de la Constitució.   
Article vint  
Són funcions del Servei de Protecció Civil:   
a) Elaborar els plans i projectes per a la protecció de persones, instal·lacions i béns d'interés general en cas de sinistre o catàstrofe.   
b) Realitzar campanyes d'orientació de l'opinió pública; promoure la creació d'agrupacions de col·laboradors voluntaris i desplegar activitats de formació i perfeccionament del personal, i també assessorar i assistir tècnicament en la matèria les Corporacions Locals.   
c) Coordinar i dirigir les actuacions preventives i operatives dels Serveis dependents de la Generalitat Valenciana en cas de sinistre o catàstrofe.   
d) Elaborar un catàleg de recursos mobilitzables en cas d'emergència i el mapa dels possibles sinistres.   
CAPITOL VII  
De la Direcció General d'Interior  
Article vint-i-u  
La Direcció General d'Interior és el Centre Directriu que programa, desplega i executa la política de la Conselleria en matèria de defensa i reinserció social dels menors; Règim Jurídic de Fundacions i Associacions; Consultes Populars i Processos Electorals i, en general, gestiona les competències que en matèria de Justícia té atribuïdes la Generalitat Valenciana.   
2. Igualment, dirigeix i gestiona les competències de la Conselleria en matèria de Qualificació d'Activitats Molestes, Insalubres, Nocives i Perilloses i d'Espectacles Públics.   
3. La Direcció General d'Interior s'estructura en les Unitats següents, amb- nivell orgànic de Servei:   
-Servei d'Afers Judicials.   
-Servei de Defensa i Protecció del Menor.   
-Servei de Drets Ciutadans, Fundacions i Associacions.   
-Servei d'Autoritzacions Administratives.   
Article vint-i-dos  
El Servei d'Afers Judicials té cura de la gestió de les competències assignades a la Conselleria de Governació pel Decret 159/1983, de 7 de desembre (Diari Oficial de la Generalitat Valenciana del 22).   
Article vint- i- tres  
El Servei de Protecció i Defensa del Menor gestiona les competències de l'Obra de Protecció de Menors, del Ministeri de Justícia, transferides a la Generalitat Valenciana, i fomenta l'orientació educativa i la reinserció social.   
Article vint-i-quatre  
El Servei de Drets Ciutadans, Fundacions i Associacions promoura les condicions per tal que la llibertat i la igualtat dels ciutadans i dels grups socials en què s'integren siguen reals i efectives. Especialment gestiona les competències en matèria de Consultes Populars i Processos Electorals atribuïdes a la Generalitat Valenciana en virtut del que disposen els articles 12 i 32.8 de l'Estatut d'Autonomia, assumint la responsabilitat de la propaganda institucional, el foment del sufragi, la informació ciutadana, l'organització de les eleccions, la celeritat i exactitud de l'escrutini i, en general, totes les tasques que faciliten els ciutadans l'exercici del seu dret al vot i el més ràpid i exacta coneixement dels resultats electorals.   
També té al seu càrrec tot el que fa referència al Règim Jurídic i Registre de Fundacions i Associacions que tinguen establert el seu domicili a la Comunitat Valenciana o hi desplegaren principalment les seues activitats.   
Article vint-i-cinc  
Són funcions del Servei d'Autoritzacions tratives:   
a) La instrucció i tramitació dels expedients de les activitats subjectes a qualificació, la qual competència fou transferida pel Reial Decret 278/1980, de 25 de gener.   
b) La inspecció, la vigilància, els requeriments als Alcaldes i les propostes de sanció que corresponguen a l'exercici de les competències a què fa referència el paràgraf anterior.   
c) La gestió de les competències que siguen transferides a la Generalitat Valenciana en matèria d'Espectacles Públics.   
CAPITOL VIII  
Dels Organs Col·legiats  
Article vint-i-sis  
Són òrgans col·legiats de la Conselleria de Governació:   
a) Les Comissions Provincials de Qualificació d'Activitats d'Alacant, Castelló i València.   
b) La Junta Rectora dels Patronats Provincials per a - la millora del Medi Rural.   
Article vint-i-set  
Les Comissions Provincials de Qualificació d'Activitats d'Alacant, Castelló i València tenen la composició següent:   
-President: El Subsecretari de Governació.   
-Vice-president: El Director General d'Interior de la Conselleria de Governació.   
-Vocals: Un Director General o, en representació d'aquest, un funcionari amb la categoria orgànica de Cap de Servei de cadascuna de les Conselleries següents: Obres Públiques, Urbanisme i Transports; Sanitat, Treball i Seguretat Social; Indústria, Comerç i Turisme Agricultura, Pesca i Alimentació; un Diputat en representació de la Diputació provincial; l'Alcalde-President de la capital de la província, i tres Alcaldes d'Ajuntaments de la província designats pel President de la Comissió.   
-Secretari: EI Cap del Servei d'Autoritzacions Administratives de la Sub-secretaria de Governació o, per designació expressa del President, un funcionari d'aquest servei.   
-Ponents: Actuaran com a ponents de cada Comissió Provincial de Qualificació d'Activitats, els quals tindran la condició de Vocals amb veu però sense vot, els següents:   
-Un tècnic superior designat pel Conseller de Governació.   
-Un tècnic superior designat per la Conselleria d'Indústria, Comerç i Turisme.   
-Un tècnic superior designat pel Conseller d'Obres Públiques, Urbanisme i Transports.   
-Un metge, un manescal i un tècnic superior de Seguretat i Higiene en el Treball, designats pel Conseller de Sanitat, Treball i Seguretat Social.   
Tot i això, el President pot designar com a Ponents les persones que hagen de dictaminar els projectes rebuts d'entre els que a tals efectes li siguen proposats, a requeriment seu, per les Conselleries o els altres organismes que tinguen relació més directa amb l'activitat de que es tracta, o per raó de les circumstancies que se'n puguen derivar.  
Article vint-i-vuit  
Correspon a les Comissions Provincials de Qualificació d'Activitats les competències que el Reglament d'Activitats Molestes, Insalubres, Nocives i Perilloses de 30 de novembre de 1961, atribueix a l'Administració Civil de l'Estat, en ordre a:   
-Qualificació i emissió d'informes en els expedients d'Activitats Molestes, Insalubres, Nocives i Perilloses.   
-Informar les Ordenances i Reglaments Municipals en el que faça referència a Activitats Molestes, Insalubres, Nocives i Perilloses.   
-Informar els Recursos d'Alçada interposats contra les sancions imposades pels Alcaldes en matèria regulada pel Reglament d'Activitats Molestes, Insalubres, Nocives i Perilloses.   
-Propasar els Alcaldes les mesures que creguen escaients en els casos en què, sense que hi haja petició de la part interessada, consideren oportú la implantació de determinades mesures correctores en activitats exercides en els respectius termes municipals.   
Article vint-i-nou  
La Junta Rectora dels Patronats Provincials per a la Millora del Medí Rural conserva la composició i funcions establertes en el Decret de creació.   
TITOL III  
Dels Serveis Territorials  
CAPITOL I  
Article trenta  
1. Per al desplegament de les seues actuacions la Conselleria de Governació s'organitza en Serveis Centrals i Territorials, segons l'àmbit territorial de les seues competències.   
2. Els Serveis Centrals, exposats en el Títol II, tenen competència sobre tot el territori de la Comunitat Valenciana.   
3. Els Serveis Territorials, són constituïts pels conjunts d'Unitats Administratives existents en cada àmbit territorial en què s'organitza la Comunitat Valenciana.   
Article trenta-u  
Al cap dels Serveis Territorials d'àmbit provincial hi haurà un Director Territorial, nomenat pel Conseller de Governació.   
Article trenta-dos  
Els Directors Territorials, els quals dependran orgànicament i funcional del Subsecretari de Governació i, en l'àmbit de la seua competència, del Secretari General i dels Directors Generals corresponents, vetlaran pel compliment de la legislació vigent; tindran cura del bon ordre i funcionament dels Serveis al seu càrrec i resoldran els afers de la seua competència o propasaran la resolució als Organs superiors de la Conselleria.   
DISPOSICIONS TRANSITORIES  
Primera  
En tant que no es desplegare aquest Reglament, es declaren expressament subsistents les estructures administratives de nivell inferior a Servei.   
Segona  
En tant que no siguen assumides totes les competències que s'hi regulen, ni es dote la Conselleria de Governació de la totalitat de mitjans personals i materials per al normal funcionament, el Conseller de Governació podrà ordenar l'acumulació de les funcions inherents als càrrecs directius de la Conselleria en una única persona sempre que no es mencabe l'exercici eficaç de les funcions.   
València, a 2 d'abril de 1984.


Còpia Permalink ELI